14595 


02012350812980008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1235 


8 Δεκεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση συμπληρωματικών αρμοδιοτήτων στον 
Υπηρεσιακό Γενικό Γραμματέα και στον 
Υπηρεσιακό Αναπληρωτή Γενικό Γραμματέα του 

Υπουργείου Εξωτερικών. 1 

Αποδοχές Γενικού Επιθεωρητή Σώματος 
Επιθεωρητών - Ελεγκτών Δημόσιας Διοίκησης 

(Σ.Ε.Ε.Δ.Δ.). 2 

Υπερωριακή εργασία, υπαλλήλων εργαζομένων στη 
Γενική Γραμματεία Έρευνας και Τεχνολογίας του 

Υπουργείου Ανάπτυξης. 3 

Καθορισμός αμοιβής μελών Επιτροπής Αντικειμενικού 
Προσδιορισμού του γεωργικού εισοδήματος (αρ- 

θρ. 42παρ. 2του Ν. 2238/94 (ΦΕΚ 151/Α'). 4 

Συγκρότηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεο- 

δομικών Σχεδίων (ΕΤΕΡΠΣ). 5 

Σύσταση, συγκρότηση και ορισμός μελών Ομάδας 
Εργασίας, για την κατάρτιση σχεδίου νόμου, σύμ¬ 
φωνα με το πόρισμα της Επιτροπής που μελέτησε 
το ισχύον νομοθετικό πλαίσιο σχετικά με τις μετα¬ 
τροπές και τις συγχωνεύσεις επιχειρήσεων για τη 
δημιουργία μεγάλων οικονομικών μονάδων κα¬ 
θώς και την έρευνα της ανάγκης αναθεώρησης ή 

μη αυτού. 3 

Καταβολή του αντιτίμου του φοιτητικού σιτηρέσιου σε 
φοιτητές του τμήματος Ιατρικής του Πανε¬ 
πιστημίου Ιωαννίνων. 7 

Χορήγηση άδειας ασκήσεως επαγγέλματος 
Κοινωνικού Λειτουργού στην Κακαβά Ελένη του 

Νικολάου, κάτοικο Πατρών. 8 

Συμπλήρωση της 18366/11.9.98 απόφασης Νομάρχη 
Ημαθίας για την σύσταση επιτροπής γνωμοδότη¬ 
σης γιατην ιδιότητα του αγρότη, νέου αγρότη, νεο- 

εισερχόμενου νέου αγρότη και εργάτη γης. 9 

Χορήγηση άδειας λειτουργίας ακτινολογικού εργα¬ 


στηρίου κατηγ. (Χ-3) του Γ.Π.Ν.Θ. 
«ΠΑΠΑΓΕΩΡΓΙ ΟΥ ». 10 


Συγκρότηση τριμελούς επιτροπής στο Ν. Ροδόπης για 
την εφαρμογή του Ν. 2520/97 «Μέτρα για τους νέ¬ 
ους αγρότες».11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2108/13.2.98 απόφαση του 

Γενικού Γ ραμματέα Περιφέρειας Θεσσαλίας. 12 

Διορθώσεις σφαλμάτων στις Φ.124/2/Β2/482/8.5.98 
και Φ. 124/6/Β2/5729π.ε./8.98 αποφάσεις Υπουρ¬ 
γού Εθνικής Παιδείας και Θρησκευμάτων.13 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Π7Α12β-25565/ΑΣ11770 (1) 

Μεταβίβαση συμπληρωματικών αρμοδιοτήτων στον 

Υπηρεσιακό Γενικό Γραμματέα και στον Υπηρεσιακό 

Αναπληρωτή Γενικό Γραμματέα του Υπουργείου 

Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1) Τη διάταξη του άρθρου 3 παρ. 4 του Ν. 2594/1998 
Κύρωση ως Κώδικα του σχεδίου Νόμου «Οργανισμός του 
Υπουργείου Εξωτερικών» (ΦΕΚ62/τ.Α'/24.3.1998). 

2) Τη διάταξη του άρθρου 27 του Ν. 2081/1992 (ΦΕΚ 
154/τ.Α'/10.9.1992), όπως τροποποιήθηκε με το άρθρο 1 
παρ. 2α του Ν. 2469/1997 (ΦΕΚ38/τ.Α') και το γεγονός ό¬ 
τι από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

3) Τις διατάξειςτων άρθρων 43,44,45,46,47,48,49,50 
και 51 του Π.Δ/τος 230/1998 «αρμοδιότητες και διάρθρω¬ 
ση της Κεντρικής Υπηρεσίας του Υπουργείου 
Εξωτερικών» (ΦΕΚ 177/τ.Α'/28.7.1998). 

4) Την υπ’ αριθ. Π7Α12β-13398/ΑΣ5751/16.7.1998 από¬ 
φαση του Πρωθυπουργού και του Υπουργού Εξωτερικών 
περί τοποθέτησης του Παύλου Αποστολίδη, Πρέσβη, στη 
θέση του Υπηρεσιακού Γενικού Γραμματέα του 
Υπουργείου Εξωτερικών (ΦΕΚ 144/τ.Γ/28.7.1998). 

5) Την υπάριθ. Π711β-6618/ΑΣ 2663/16.4.1998 απόφα- 

σητου Πρωθυπουργού καιτου Υπουργού Εξωτερικών πε¬ 
ρί τοποθέτησης του Κων/νου Ιβράκη, Πρέσβη, στη θέση 
του Υπηρεσιακού Αναπληρωτή Γενικού Γραμματέα του 
Υπουργείου Εξωτερικών (ΦΕΚ77/τ.Γ/29.4.1998). 

6) Την υπ' αριθ. Π7Α12β-20494/ΑΣ 9724/2.10.1998 από¬ 
φαση του Υπουργού Εξωτερικών Θ. Πάγκαλου «Καθ¬ 
ορισμός αρμοδιοτήτων Υπηρεσιακού Γενικού Γραμματέα 
και Υπηρεσιακού Αναπληρωτή Γενικού Γραμματέα 
Υπουργείου Εξωτερικών» (ΦΕΚ1091/τ.Β'/20.10.1998). 

7) Την υπ’ αριιθ. Π7Α12β-24289/ΑΣ 11192/4.11.98 από¬ 
φαση (ΦΕΚ 1171/11.11.98 τ.Β') του Υπουργού 
Εξωτερικών περί «Μεταβιβάσεως αρμοδιοτήτων ΣΤ' 
Γενικής Διεύθυνσης Προσωπικού, Διοικητικής Οργά¬ 
νωσης και Οικονομικής Διαχείρισης, στον Υπηρεσιακό 
Γενικό Γραμματέα και τον Υπηρεσιακό Αναπληρωτή 
Γ ενικό Γ ραμματέα του Υπουργείου Εξωτερικών», η οποία 
από της δημοσιεύσεως της παρούσης παύει να ισχύει, α¬ 
ποφασίζουμε: 

Α. Στον Υπηρεσιακό Γενικό Γραμματέα του Υπουργείου 
Εξωτερικών Παύλο Αποστολίδη, Πρέσβη, μεταβιβάζου¬ 
με, επιπλέον των με την υπό στοιχ. 6 Υπουργική απόφαση 
αναφερομένων αρμοδιοτήτων, και από τις αρμοδιότητες 
της ΣΤ' Γενικής Διεύθυνσης Προσωπικού, Διοικητικής 
Οργάνωσης και Οικονομικής Διαχείρισης την έκδοση 
πράξεων και αποφάσεων σχετικών προς την υπηρεσιακή 
κατάσταση των υπαλλήλων του Διπλωματικού Κλάδου α¬ 
πό το βαθμό του Συμβούλου Πρεσβείας Β' και άνω και ει¬ 
δικότερα αυτών που αφορούν προαγωγές, εντολές τοπο¬ 
θετήσεων, μεταθέσεων, πλην εκείνων που αφορούν την 
Μ.Ε.Α. στην Ευρωπαϊκή Ένωση, μετά από απόφαση του 
αρμοδίου Υπηρεσιακού Συμβουλίου. Επίσης στον 
Υπηρεσιακό Γ ενικό Γραμματέα μεταβιβάζουμε την αρμο¬ 
διότητα κλήσεων των ως άνω υπαλλήλων για λόγους υ¬ 
πηρεσίας. 

Β. Στον Υπηρεσιακό Αναπληρωτή Γενικό Γραμματέα 
του Υπουργείου Εξωτερικών Πρέσβη Κωνσταντίνο 
Ιβράκη, μεταβιβάζουμε επιπλέον των με την υπό στοιχ. 6 
Υπουργική απόφαση αναφερομένων αρμοδιοτήτων και 
τις εξής: 

1. Τον χειρισμό όλων των θεμάτων των υπαλλήλων του 
Διπλωματικού Κλάδου μέχρι και το βαθμό του Γ ραμματέα 
Πρεσβείας Α' και του Προσωπικού του Υπουργείου 
Εξωτερικών όλων των λοιπών Κλάδων και Κατηγοριών, 
μονίμου και μη μονίμου, την έκδοση πράξεων, αποφάσε¬ 
ων και κλήσεων σχετικών με την υπηρεσιακή κατάσταση, 
καθώς και την ένταξη και μονιμοποίηση του Προσωπικού 
αυτού. 

2. Την έκδοση εντολών τοποθετήσεων, μεταθέσεων και 
ειδικών αποστολών των υπαλλήλων του Διπλωματικού 
Κλάδου μέχρι και το βαθμό του Γ ραμματέα Πρεσβείας Α', 
καθώς και του πάσης φύσεως Προσωπικού του 
Υπουργείου Εξωτερικών όλων των Κλάδων και Κατη¬ 
γοριών, μετά από απόφαση του αρμοδίου Υπηρεσιακού 
Συμβουλίου. 

3. Την έκδοση εντολώνγια όλες τις υ πηρεσιακές μετα¬ 
κινήσεις των υπαλλήλων όλων των κλάδων του 
Υπουργείου Εξωτερικών, όπως και υπαλλήλων άλλων 
Υπουργείων και ιδιωτών, που μεταβαίνουν στο εξωτερικό 
στα πλαίσια αποστολών αρμοδιότητας του Υπουργείου 


Εξωτερικών, πλην αυτών της Μ.Ε.Α. στην Ευρωπαϊκή 
Ένωση. 

4. Την υποβολή εκθέσεων στο Συμβούλιο της Επι¬ 
κράτειας ή τα άλλα Διοικητικά Δικαστήρια επί προσφυγών 
και αιτήσεων στα Δικαστήρια αυτά του πάσης φύσεως 
Προσωπικού του Υπουργείου Εξωτερικών. 

5. Την υποβολή ερωτημάτων στο Γ ραφείο του Νομικού 
Συμβούλου του Κράτους στο Υπουργείο Εξωτερικών. 

6. α) Από τα θέματα που ανήκουν στην αρμόδια της ΣΤ4 
Δ/νσης Οικονομικής Διοίκησης, την αρμοδιότητα ενίσχυ¬ 
σης των πιστώσεων από το τακτικό αποθεματικό και με¬ 
ταφοράς πιστώσεων, εφόσον για κάθε συγκεκριμένη πε¬ 
ρίπτωση το ύψος του ποσού είναι ανώτερο των τριών ε¬ 
κατομμυρίων δραχμών (3.000.000), όπως και εγκρίσεων 
δαπανών για μεταφορά οικοσκευών, καθώς και απσθη- 
κεύτρων οικοσκευών ανεξαρτήτως ποσού. 

β) Από τα θέματα που ανήκουν στην αρμοδιότητα της 
ΣΤ5 Διεύθυνσης Προμηθειών και Λειτουργικών Δαπανών, 
την αρμοδιότητα εγκρίσεων δαπανών για σύναψη αρχι¬ 
κών συμβάσεων μισθώσεων κτιρίων, αναμισθώσεων ή α¬ 
ναπροσαρμογών μισθωμάτων κτιρίων Αρχών της 
Εξωτερικής Υπηρεσίας, κατάρτισης του πίνακα αρχικής 
κατανομής των πιστώσεων δημοσίων σχέσεων. 

Οι επιμέρους εγκριτικές αποφάσεις, ανεξαρτήτως πο¬ 
σού, των δημοσίων σχέσεων, εισφορών και μισθωμάτων 
ανήκουν στην αρμοδιότητα του Διευθυντού της ΣΤ5 
Διεύθυνσης Προμηθειών και Λειτουργικών Δαπανών. 

Την αρμοδιότητα εγκρίσεων δαπανώνπρομηθειών αγα¬ 
θών κεφαλαιακού εξοπλισμού και λειτουργικών δαπανών, 
εφόσον σε κάθε συγκεκριμένη περίπτωση το ύψος του 
ποσού είναι ανώτερο των τριών εκατομμυρίων 
(3.000.000) δρχ., ενώ μέχρι του ποσού τωντριων εκατομ¬ 
μυρίων (3.000.000) δρχ. η αρμοδιότητα αυτή μεταβιβάζε¬ 
ται στον Διευθυντή της ΣΤ5 Διεύθυνσης Προμηθειών και 
Λειτουργικών Δαπανών. 

7. Την αρμοδιότητα για την έκδοση χρηματικών ε¬ 
νταλμάτων προπληρωμής σύμφωνα με το Προεδρικό 
Διάταγμα αριθ. 151/3.6.98, άρθρο 2 παράγραφος 5 ε¬ 
δάφια 2, 3 και 4, καθώς και κατάρτιση του σχετικού πί¬ 
νακα. 

8. Οι αρμοδιότητες οι μεταβιβαζόμενες στους 
Διευθυντές των ΣΤ4 και ΣΤ5 Διευθύνσεων, σε περίπτωση 
απουσίας, ελλείψεως ή κωλύματος αυτών, ασκούνται από 
τους νόμιμους αναπληρωτές τους. 

9. Οι ως άνω αρμοδιότητες του Υπηρεσιακού Γενικού 
Γραμματέα και του Υπηρεσιακού Αναπληρωτή Γενικού 
Γ ραμματέα ασκούνται παράλληλα και από τον Υπουργό 
Εξωτερικών. 

Γ. Τον Υπηρεσιακό Γενικό Γ ραμματέα, σε περίπτωση α¬ 
πουσίας, ελλείψεως ή κωλύματος, αναπληρώνει σε όλες 
τις μεταβιβαζόμενες με την παρούσα απόφαση αρμοδιό¬ 
τητες ο Υπηρεσιακός Αναπληρωτής Γ ενικός Γ ραμματεάς. 

Τον Υπηρεσιακό Αναπληρωτή Γενικό Γ ραμματέα, σε πε¬ 
ρίπτωση απουσίας, ελλείψεως ή κωλύματος, αναπληρώ¬ 
νει σε όλες τις αναφερόμενες ως άνω αρμοδιότητες ο ΣΤ 
Γενικός Διευθυντής Προσωπικού, Διοικητικής Οργά¬ 
νωσης και Οικονομικής Διαχείρισης. 

Σε περίπτωση απουσίας τόσον του Υπηρεσιακού 
Γενικού Γραμαμτέα όσο και του Υπηρεσιακού Ανα- 

πληρωτή Γενικού Γραμματέα, τους αναπληρώνει σε όλες 
τις μεταβιβαζόμενες, με την παρούσα απόφαση αρμοδιό¬ 
τητες, ο ΣΤ Γ ενικός Διευθυντής Προσωπικού, Διοικητικής 
Οργάνωσης και Οικονομικής Διαχείρισης. 

Η παρούσα απόφαση να δημοσιευθεί στην 
Εφημερίδα της Κυβερνήσεως. 

Αθήνα, 13 Νοεμβρίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-Φ- 

Αριθ. 2063498/6967/0022 (2) 

Αποδοχές Γενικού Επιθεωρητή Σώματος Επιθεωρητών - 
Ελεγκτών Δημόσιας Διοίκησης (Σ.Ε.Ε.Δ.Δ.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 15 του Ν. 2470/1997 
«Αναμόρφωση μισθολογίου του προσωπικού της 
Δημόσιας Διοίκησης και άλλες συναφείς διατάξεις 
(ΦΕΚ 40 Α'). 

β) Του άρθρου 6 του Ν. 2477/1997 «Συνήγορος του 
Πολίτη και Σώμα Επιθεωρητών Ελεγκτών Δημόσιας 
Διοίκησης» (ΦΕΚ59 Α'). 

γ) Της παρ. 10 του άρθρου 8 του Ν. 2623/98 
«Ανασύνταξη των εκλογικών καταλόγων κ.λπ.» (ΦΕΚ 
139 Α'). 

δ) Του άρθρου 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 38 
Α'). 

ε) Του άρθρου 40 του Ν. 849/78 όπως τροποποιήθη¬ 
κε με το άρθρο 8 του Ν. 2129/93. 

2. Τη με αριθμ. 2006409/523/0022/29.1.98 κοινή από¬ 
φαση «Καθορισμός Ειδικής Πρόσθετης αμοιβής του 
Γεν. Επιθεωρητή κ.λπ.» (ΦΕΚ91 Β'). 

3. Το γεγονός ότι από τις διατάξεις αυτές της από¬ 
φασης προκαλείται δαπάνη σε βάρος του κρατικού 
προϋπολογισμού ύψους 3.369.000 δρχ. γιατοτρέχον 
οικονομικό έτος και 6.160.800 δρχ. περίπου για το κα¬ 
θένα από τα επόμενα πέντε (5) έτη, η οποία θα καλυ¬ 
φθεί από τις πιστώσεις του Φ. 07-150, ΚΑΕ 0211 κ.λπ. 

4. Τη με αριθμ. 2049790/7800/0022/7.7.1997 απόφα¬ 
ση Υπουργού Οικονομικών «Αποδοχές Γεν. 
Γραμματέων Υπουργείων κ.λπ» (ΦΕΚ 570 Β'). 

5. Την ανάγκη καθορισμού επί νέας βάσης των πάσης 
φύσεως αποδοχών του Γ εν. Επιθεωρητή του Σώματος 
Επιθεωρητών Ελεγκτών Δημόσιας Διοίκησης. 

6. Τη με αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών (ΦΕΚ 
922 Β'), αποφασίζουμε: 

1. Καθορίζουμε τις μηνιαίες αποδοχές του Γενικού 


Επιθεωρητή του Σώματος Επιθεωρητών - Ελεγκτών 
Δημόσιας Διοίκησης, ως εξής: 

- Βασικός Μισθός, οτου Μ.Κ. 1 του Ν. 2470/1997 προ¬ 
σαυξημένος κατά πενήντα τοις εκατό (50%). 

-Χρονοεπίδομα σύμφωνα με τις διατάξεις του Ν. 
2470/1997. 

_- Επίδομα θέσεως ευθύνης, εβδομήντα χιλιάδες 
(70.000) δρχ. 

- Έξοδα παράστασης, εβδομήντα χιλιάδες (70.000) 
δρχ. 

- Έξοδα κίνησης, εξήντα χιλιάδες (60.000) δρχ. 

- Πάγια αποζημίωση για απασχόληση χωρίς ωράριο ερ¬ 
γασίας, εκατόν σαράντα χιλιάδες (140.000) δρχ. 

2. Οι διατάξεις των άρθρων 9,12 και 13 του Ν. 2470/1997 
έχουν εφαρμογή και στον ανωτέρω. 

Ο Γενικός Επιθεωρητής δεν δικαιούται άλλα επιδόματα 
(ειδκή πρόσθετη αμοιβή). 

3. Η περ. α της παρ. 1 της με αριθμ. 2006409/523/ 
0022/29.1.1998 απόφασή μας (ΦΕΚ 91 Β') καταργείται. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Νοεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2076580/8397/0022 (3) 

Υπερωριακή εργασία, υπαλλήλων εργαζομένων στη 
Γενική Γραμματεία Έρευνας και Τεχνολογίας του 
Υπουργείου Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 18, του Ν. 2470/1997 
«Αναδιάρθρωση μισθολογίου προσωπικού της δημόσιας 
διοίκησης». 

2. Τις διατάξεις του άρθρου 15 του Ν. 2592/98/ΦΕΚ 
57/Α, «Επέκταση διατάξεωντου Ν. 2470/97 σε πολιτικούς, 
συνταξιούχους, ρύθμιση συνταξιοδοτικών θεμάτων και 
άλλες διατάξεις». 

3. Τις υπηρεσιακές ανάγκες της Γενικής Γραμματείας 
Έρευνας και Τεχνολογίας του Υπουργείου Ανάπτυξης. 

4. Την κοινή απόφαση του Πρωθυπουργού και του 
Υπουργού Οικονομικών, με αριθμ. πρωτ. 1107147/1239/ 
0006Α/4.10.96, «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών», απο¬ 
φασίζουμε: 

1. Εγκρίνουμε από 1.7.98 έως31.12.98 την υπερωριακή 
απασχόληση των υπαλλήλων των εργαζομένων στη ΓΓΕΤ 
ως ακολούθως: 

- Εως σαράντα επτά (47) μονίμων υπαλλήλων και μέχρι 
εξήντα (60) ώρες για τον καθένα και ειδικότερα: 

Υπηρετούντες υπάλληλοι: 

117 χ 40% = 47 υπάλληλοι χ 60 ώρες = 2.820 ώρες 

Συνολική δαπάνη για το β' εξάμηνο: 3.300.000 δρχ. 

2. Οι καταστάσεις πληρωμής θα συντάσσονται από το 

αρμόδιο τμήμα τακτικού προϋπολογισμού της Δ/νσης 
Διοικητικού της ΓΓΕΤ. 

3. Η δαπάνη θα βαρύνειτονπροϋπολογισμόεξόδωντου 
οικισμού έτους 1998 της ΓΓΕΤ και μέσα στα πλαίσια των 
εγκεκριμένων πιστώσεων. 

4. Εξουσιοδοτούμε το Γενικό Γραμματέα Έρευνας και 
Τεχνολογίας για την έγκριση και κατανομή των ανωτέρω 
ωρών στο προσωπικό της ΓΓΕΤ, ανάλογα με τις ανάγκες 
που θα παρουσιάζονται κάθε φορά και οι οποίες θα προ¬ 
κύπτουν από σαφή και συγκεκριμένα στοιχεία. 

Η απόφαση αυτή που εκδίδεται σε πρώτη εφαρμογή 
του Ν. 2470/97 να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1998 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ Β. ΠΑΠΑΝΔΡΕΟΥ 

-Φ- 

Αριθ. 2066392/7335/0022 (4) 

Καθορισμός αμοιβής μελών Επιτροπής Αντικειμενικού 

Προσδιορισμού του γεωργικού εισοδήματος (αρθρ. 

42 παρ. 2 του Ν. 2238/94 (ΦΕΚ 151/Α'). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των παραγράφων 1,2 και 7 του άρθρου 42 του Ν. 
2338/94 (151/Α') και του άρθρου 3 παρ. 2 του Ν. 2390/96 
(54/Α'). 

β. Του άρθρου 19του Ν. 2470/97. 

γ. Του άρθρου 40 του Ν. 849/78, όπως τροποποιήθηκε 
με το άρθρο 8 του Ν. 2129/93. 

2. Την αριθμ. 1007079/170/Α0006/19.1.1998 απόφαση 
του Γ ενικού Γ ραμματέα του Υπουργείου Οικονομικών με 
την οποία συγκροτήθηκε η εν θέματι επιτροπή. 

3. Την αριθμ. 200019/13/0004/2.1.97 απόφαση του 
Υφυπουργού Οικονομικών για μεταβίβαση αρμοδιοτήτων 
στους Γ ενικούς Γ ραμματείς. 

4. Το γεγονός ότι από την παρούσα απόφαση προκαλεί- 
ται δαπάνη 1.180.000 δρχ. σε βάρος του κρατικού 
Προϋπολογισμού οικονομικού έτους 1998 ειδικού φορέα 
23-110 ΚΑΕ 0515 στον οποίο υπάρχουν εγγεγραμμένες 
πιστώσεις. 

5. Το αριθμ. 1112792/1664/0001Α/6.10.98έγγραφοτηςΔ.1 
- Διοικητικού του Υπουργείου Οικονομικών, αποφασίζουμε: 

Καθορίζουμε την αποζημίωση της Επιτροπής Αντικει¬ 
μενικού Προσδιορισμού του Γεωργικού Εισοδήματος 
(Ε.Α.Π.Γ.Ε.) σε εκατό χιλιάδες (100.000) δραχμές για τον 
Πρόεδρο και τα μέλη και σε ογδόντα χιλιάδες (80.000) 
δραχμές για τους Γ ραμματείς για χρονικό διάστημα ενός 
(Ι)μηνός. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Νοεμβρίου 1998 

Με εντολή Υπουργού 
Ο Γενικός Γραμματέας 
ΙΩΑΝ. ΚΟΥΣΟΥΛΑΚΟΣ 


Αριθ. 31857/7122 (5) 

Συγκρότηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεοδομικών 
Σχεδίων (ΕΤΕΡΠΣ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ&ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 19 παρ. 1 του Ν. Δ/τος 
1262/72 «περί ρυθμιστικών σχεδίων αστικών περιοχών» 
(Α' 194). 

2. Τις διατάξεις του άρθρου 1 του Ν. Δ/τος 266/73 «περί 
διοίκησης και λειτουργίας του ΕΤΕΡΠΣ» (79/Α). 

3. Την αριθ. πρωτ. 30083/551/5.2.90 κοινή απόφαση των 
Υπουργών Προεδρίας της Κυβέρνησης και 
Περιβάλλοντος Χωροταξίας και Δημοσίων Έργων 
«Ανασύνθεση του Δ.Σ. του ΕΤΕΡΠΣ». 

4. Τις διατάξεις της παρ. 6 του άρθρου 3 του Ν. 2242/94 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (ΦΕΚ 162/Α). 

5. Τις διατάξεις του Π. Δ/τος 51/1988 «Οργανισμός του 
Υπουργείου Περιβάλλοντος Χωροταξίας και Δημοσίων 
Έργων». 

6. Τις διατάξεις της παρ. 38 του άρθρου 1 του Π. Δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές Υπηρεσίες διανομαρ- 
χιακού επιπέδου του Υπουργείου ΠΕΧΩΔΕ» (ΦΕΚ9/Α). 

7. Το αριθ. πρωτ. 3221.6/18.11.98 έγγραφο του 
Υπουργείου Εμπορικής Ναυτιλίας, αποφασίζουμε: 

Συγκροτείται το Διοικητικό Συμβούλιο του Ειδικού 
Ταμείου Εφαρμογής Ρυθμιστικών και Πολεοδομικών 
Σχεδίων (ΕΤΕΡΠΣ) και ως μέλη αυτού ορίζονται: 

1. Ο προϊστάμενος της Δ/νσης Πολεοδομικού 
Σχεδιασμού του Υπουργείου ΠΕ.ΧΩ.Δ.Ε. με αναπληρωτή 
τον νόμιμο αναπληρωτή του. 

2. Ο προϊστάμενος της Δ/νσης Ειδικών Έργων 
Αναβάθμισης Περιοχώντου Υπουργείου ΠΕ.ΧΩ.Δ.Ε. με α¬ 
ναπληρωτή τον νόμιμο αναπληρωτή του. 

3. Η Ευδοκία Μπασουκέα υπάλληλος του ΥΠΕΧΩΔΕ με 
Α' βαθμό με αναπληρώτρια την Πηνελόπη Βενετσανάκου 
υπάλληλο του ΥΠΕΧΩΔΕ με Α' βαθμό. 

4. Η Ιωάννα Γεωργούλια υπάλληλος του ΥΠΕΧΩΔΕ μεΑ' 
βαθμό με αναπληρωτή τον Αθανάσιο Παπά υπάλληλο του 
ΥΠΕΧΩΔΕ με Α ; βαθμό. 

5. Η Θεανώ Κελάίδή υπάλληλος του ΥΠΕΧΩΔΕ με Α' 
βαθμό με αναπληρώτρια την Κυριακή Μανώλα υπάλληλο 
του ΥΠΕΧΩΔΕ με Α'βαθμό. 

6. Όταν στο Διοικητικό Συμβούλιοτου ΕΤΕΡΠΣ συζητεί- 
ται η διάθεση πιστώσεων από το λογαριασμό της παρ. 3 
του άρθρου 3 του Ν. 2242/94 (ΦΕΚ 162/Α) στη συνεδρία¬ 
ση μετέχει με δικαίωμα ψήφου ο Πιτταράς Κων/νος πλοί¬ 
αρχος Λ.Σ. Διευθυντής της Δ/νσης Προστασίας 
Περιβάλλοντος, εκπρόσωπος του Υπουργού Εμπορικής 
Ναυτιλίας με αναπληρωτή τον Δημητρόπουλο Βασίλειο 
Αντιπλοίαρχο Λ.Σ. 

Πρόεδρος του Διοικητικού Συμβουλίου του ΕΤΕΡΠΣ ο¬ 
ρίζεται η Ιωάννα Γεωργούλια με αναπληρώτρια την 
Ευδοκία Μπασουκέα. 

Γ ραμματέας του Διοικητικού Συμβουλίου ορίζεται η 

Εύη Καλογεράκου υπάλληλος του ΥΠΕΧΩΔΕ με Α' βαθμό 
με αναπληρωτή τον Λάμπρη Λαμπράκη υπάλληλο του 
ΥΠΕΧΩΔΕ με Α'βαθμό. 

Η θητεία των μελών του Διοικητικού Συμβουλίου είναι 
διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 1998 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

-Φ- 

Αριθ. 1131723/2219/Α0006 (6) 

Σύσταση, συγκρότηση και ορισμός μελών Ομάδας 
Εργασίας, για την κατάρτιση σχεδίου νόμου, σύμφω¬ 
να με το πόρισμα της Επιτροπής που μελέτησε το ι- 
σχύον νομοθετικό πλαίσιο σχετικά με τις μετατροπές 
και τις συγχωνεύσεις επιχειρήσεων για τη δημιουργία 
μεγάλων οικονομικών μονάδων καθώς και την έρευνα 
της ανάγκης αναθεώρησης ή μη αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π .Δ. 284/88 «Οργανισμός 
του Υπουργείου Οικονομικών» (ΦΕΚ 128 Α'), όπως τρο¬ 
ποποιήθηκε και ισχύει. 

β) Του άρθρου 34 του Ν. 1914/90 (ΦΕΚ 176 Α') 
«Εκσυγχρονισμός και ανάπτυξη του Δημοσίου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις» σε συνδυασμό με τις διατάξεις του άρθρου 13 
του Ν. 2346/95 (ΦΕΚ 211 Α'). 

γ) Του Ν.Δ. 1297/72 «περί παροχής φορολογικών κινή¬ 
τρων διά την συγχώνευσιν ή μετατροπήν επιχειρήσεων 
προς δημιουργίαν μεγάλων οικονομικών μονάδων» (ΦΕΚ 
217 Α'). 

δ) Του Ν. 2166/93 «Κίνητρα ανάπτυξης επιχειρήσεων, 
διαρρυθμίσεις στην έμμεση και άμεση φορολογία και άλ¬ 
λες διατάξεις» (ΦΕΚ 137 Α'). 

ε) Του Ν. 2386/96 «Ρυθμίσεις θεμάτων Εθνικών κληρο¬ 
δοτημάτων, δημοσίων και ανταλλαξίμων κτημάτων και άλ¬ 
λες διατάξεις» (Α' 43). 

στ) Των άρθρων 18και 19τουΝ. 2470/97 «Αναμόρφωση 
μισθολογίου προσωπικούτης Δημόσιας Διοίκησης και άλ¬ 
λες συναφείς διατάξεις» (ΦΕΚ 40Α'). 

ζ) Τηςπαρ. 18του άρθρου 18του Ν. 2503/97 (ΦΕΚ 107 
Α') «Διοίκηση, Οργάνωση, στελέχωση της περιφέρειας, 
ρύθμιση θεμάτων, για την Τοπική Αυτοδιοίκηση και άλλες 
διατάξεις». 

2. Το γεγονός ότι, από τις διατάξεις της παρούσας από¬ 
φασης προκαλείται δαπάνη συνολικού ποσού 1.500.000 
δρχ. περίπου, σε βάρος του κρατικού προϋπολογισμού, 
για αμοιβή των μελών της Ομάδας Εργασίας, η οποία θα 
καταβληθεί από τις πιστώσεις του Προϋπολογισμού 
Εξόδων του Υπουργείου Οικονομικών, του έτους 1998 
(ΚΑΕ 0515, Ε.Φ.23110). 

3. Την αριθμ. 1123812/1424/Α0006/14.11.96 (ΦΕΚ 366 
Β') ομοία με την οποία μεταβιβάστηκε στο Γενικό 
Γ ραμματέα, στους Γ ενικούς Δ/ντές κ.λπ. η εξουσία να υ¬ 
πογράφουν «Με εντολή Υπουργού», αποφασίζουμε: 


Α. Συνιστούμε στο Υπουργείο Οικονομικών Ομάδα 
Εργασίας για την κατάρτιση σχεδίου νόμου, σύμφωνα με 
το πόρισμα της Επιτροπής που συστήθηκε και συγκροτή¬ 
θηκε με την αριθμ. 1038566/832/Α0006/23.3.1998 (ΦΕΚ 
292 Β') απόφασή μας, με σκοπό να μελετήσει το ισχύον 
νομοθετικό πλαίσιο, σχετικά με τις μετατροπές και τις 
συγχωνεύσεις επιχειρήσεων για δημιουργία μεγάλων οι¬ 
κονομικών μονάδων, καθώς και την έρευνα της ανάγκης 
αναθεώρησης ή μη του πλαισίου αυτού. 

Β. Συγκροτούμε την παραπάνω Ομάδα Εργασίας και ο¬ 
ρίζουμε τα μέλη αυτής, ως εξής: 

1. Τον Ανδρέα Φυτράκη, Πάρεδρο του Νομικού 
Συμβουλίου του Κράτους, ως Συντονιστή. 

2. Τον Σπυρίδωνα Βούλγαρη, υπάλληλο με βαθμό Α', 
του κλάδου ΠΕ Εφοριακών, που υπηρετεί ως Προϊστά¬ 
μενος της Δ/νσης Φορολογίας Εισοδήματος, ως Μέλος. 

3. Τον Δημήτριο Αδαμόπουλο, υπάλληλο με βαθμό Α', 
του κλάδου ΠΕ Εφοριακών, που υπηρετεί" ως Προϊ¬ 
στάμενος της Δ/νσης Τελών και Ειδικών Φορολογιών, ως 
Μέλος. 

4. Τον Γεώργιο Καβαλάκη, υπάλληλο με βαθμό Α' του 
κλάδου ΠΕ Εφοριακών, που υπηρετεί ως Προϊστάμενος 
του Β' Τμήματος της Δ/νσης Φορολογίας εισοδήματος, 
ως Μέλος. 

5. Τον Ιωάννη Γαραντωνάκη, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Προϊστάμενος 
του Α' Τμήματος της Δ/νσης Ελέγχου, ως Μέλος. 

6. Τον Ιωάννη Μαρίνη, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊστάμενος του 
Α' Τμήματος της Δ/νσης Βιβλίων και Στοιχείων, ως Μέλος. 

7. Τον Δημήτριο Αντωνόπουλο, υπάλληλο με βαθμό Α', 
του κλάδου ΠΕ Εφοριακών, που υπηρετεί στο Β' Τμήμα 
της Δ/νσης Φορολογίας Εισοδήματος, ως Μέλος. 

Γ. Χρέη Γ ραμματέα της Ομάδας Εργασίας θα εκτελεί ο 
υπάλληλος Κωνσταντίνος Αγγιναρασταχάκης βαθμού Α', 
του κλάδου ΠΕ Εφοριακών, που υπηρετεί στη Δ/νση 
Φορολογίας Εισοδήματος. 

Δ. Έργο της Ομάδας Εργασίας είναι η κατάρτιση σχεδί¬ 
ου νόμου, σύμφωνα με το πόρισμα της Επιτροπής που συ¬ 
στήθηκε και συγκροτήθηκε με την αριθμ. 1038566/832/ 
Α0006/23.3.98 (ΦΕΚ292Β") απόφασή μας, με σκοπό να με¬ 
λετήσει το ισχύον νομοθετικό πλαίσιο, σχετικά με τις μετα¬ 
τροπές και τις συγχωνεύσεις επιχειρήσεων για τη δημιουρ¬ 
γία μεγάλων οικονομικών μονάδων, καθώς και την έρευνα 
της ανάγκης αναθεώρησης ή μη του πλαισίου αυτού. 

Ε. Η Ομάδα Εργασίας θα εργάζεται εντός και εκτός του 
κανονικού ωραρίου λειτουργίας των Δημοσίων 
Υπηρεσιών και υποχρεούται να ολοκληρώσει το έργο της 
μέχρι 31.12.98, υποβάλλοντας το πόρισμά της στον 
Υπουργό Οικονομικών. 

ΣΤ. Η αμοιβή του Προέδρου, των μελών και του γραμ¬ 
ματέα της Ομάδας Εργασίας θα καθορισθεί με άλλη από¬ 
φαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1998 

Με εντολή Υπουργού 
Ο Γενικός Διευθυντής 
ΑΝΑΣΤΑΣΙΟΣ ΚΑΚΚΑΒΟΣ 

Αριθ. Β3/3895 (7) 

Καταβολή του αντιτίμου του φοιτητικού σιτηρεσίου σε 

φοιτητές του τμήματος Ιατρικής του Πανεπιστημίου 

Ιωαννίνων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 2 του Π.Δ. 387/83 
«Λειτουργία, οργάνωση, διοίκηση Φοιτητικών Λεσχών 
στα ΑΕΙ και παροχή δωρεάν σίτισης στους φοιτητές 
αυτών» (Α' 141), όπως τροποποιήθηκε με το Π.Δ. 143/90 
(Α' 55). 

2. Την παρ. Ιδτου άρθρου 49 του Ν. 1404/83 «Δομή και 
Λειτουργία των Τεχνολογικών Εκπαιδευτικών Ιδρυμάτων» 
(Α' 173). 

3. Τις διατάξεις του άρθρου 29Ατου Ν. 1558/86, όπως 
συμπληρώθηκαν με το άρθρο 27 του Ν. 2081/92 (Α' 154) 
και αντικαταστάθηκε με το άρθρο 1 παρ. 2α του Ν. 
2469/97 (Α' 38). 

4. Τις διατάξεις της παρ. 3 του άρθρου 22 του Ν. 
2362/95 «Περί δημοσίου Λογιστικού, ελέγχου των δαπα¬ 
νών του Κράτους και άλλες διατάξεις» (Α' 247). 

5. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

δ.Τοαριθμ. 14186/24.7.98 έγγραφο του Πανεπιστημίου 
Ιωαννίνων. 

7. Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους (1.300.000) 
δραχμών περίπου, για την οποία υπάρχει εγγεγραμμένη 
πίστωση στον προϋπολογισμό του Πανεπιστημίου 
Ιωαννίνων (ΚΑ 2631), αποφασίζουμε: 

Εγκρίνουμε την καταβολή αποζημίωσης σε 103 φοιτη¬ 
τές του τμήματος Ιατρικής του Πανεπιστημίου Ιωαννίνων 
για την κάλυψη ημερήσιου σιτηρέσιου (450 δρχ.) από 
4.8.97 μέχρι 31.8.97, διάστημα κατά το οποίο η Φοιτητική 
Λέσχη του Ιδρύματος δεν λειτουργούσε, αλλά οι φοιτητές 
παρακολούθησαν τις κλινικές ασκήσεις κατά το προανα- 
φερόμενο διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΌΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. 11282 (8) 

Χορήγηση άδειας ασκήσεως επαγγέλματος Κοινωνικού 

Λειτουργού στην Κακαβά Ελένη του Νικολάου, κάτοι¬ 
κο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 11282/23.11.98 απόφαση του Νομάρχη χορηγή¬ 


θηκε στην κοινωνική λειτουργό Κακαβά Ελένη του 
Νικολάου κάτοικο Πατρών, άδεια ασκήσεως επαγγέλμα¬ 
τος Κοινωνικού Λειτουργού. 

Πάτρα, 23 Νοεμβρίου 1998 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

Αριθ. 23163 (9) 

Συμπλήρωση της 18366/11.9.98 απόφασης Νομάρχη 
Ημαθίας για την σύσταση επιτροπής γνωμοδότησης 
για την ιδιότητα του αγρότη, νέου αγρότη, νεοεισερ- 
χόμενου νέου αγρότη και εργάτη γης. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των: 

α) Ν. 2218/94 «Περί ίδρυσης Νομαρχιακής 
Αυτοδιοίκησης» όπως συμπληρώθηκε με το Ν. 2240/94. 

β) Τον Οργανισμό Οργάνωσης και Λειτουργίας της 
Νομαρχιακής Αυτοδιοίκησης που δημοσιεύθηκε στο ΦΕΚ 
364/9.5.95 (τεύχος Β'). 

2. Τις διατάξεις του Ν. 2520/1997 «Μέτρα για τους 
Νέους Αγρότες, σύσταση Οργανισμού Γεωργικής 
Επαγγελματικής Εκπαίδευσης, Κατάρτισης και 
Απασχόλησης και άλλες διατάξεις». 

3. Την απόφαση 337410/10.7.98/Υπ. Γεωργίας, των 
Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Γεωργίας σχετικά με τις 
λεπτομέρειες εφαρμογής του Ν. 2520/1997, αποφασί¬ 
ζουμε: 

Συμπληρώνουμε την αριθμ. 18366/11.9.98 απόφασή 
μας ως προς τα εξής σημεία: 

1. Γραμματέας της Επιτροπής ορίζεται η υπάλληλος 
της Δ/νσης Αγροτικής Ανάπτυξης Ταμπακοπούλου Άννα 
με αναπληρωτή τον υπάλληλο της ίδιας Δ/νσης Τέτο 
Θεόδωρο. 

2. Η θητεία της επιτροπής ορίζεται διετής. 

Η παρούσα να δημοσιευθεί στην Εφημερίδα της 
Κυβερνήσεως. 

Βέροια, 16 Νοεμβρίου 1998 

Ο Νομάρχης 
Α. ΒΛΑΖΑΚΗΣ 

-Φ- 

Αριθ. ΔΥ/Γ1/50989/8.10.1998 (10) 

Χορήγηση άδειας λειτουργίας ακτινολογικού εργαστη¬ 
ρίου κατηγ. (Χ-3) του Γ.Π.Ν.Θ. «ΠΑΠΑΓΕΩΡΓΙΟΥ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/50989/8.10.98 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
των Β.Δ. 451/62 και 521/63, του Ν.Δ. 181/74, την 
14632(φορ) 1416/19.7.91 κοινή υπουργική απόφαση, το 
Π.Δ. 4701 άρθρ. 19 (ΦΕΚ 179/83 τ.Α') με το οποίο μεταβι¬ 
βάστηκε η αρμοδιότηςτου Υ.Υ.Π. στο Νομάρχη, χορηγή¬ 
θηκε άδεια λειτουργίας ακτινολογικού εργαστηρίου κα- 

τηγ. (Χ-3) του ακτινολογικού εργαστηρίου του Γ.Π.Ν.Θ. 
«ΠΑΠΑΓΕΩΡΓΙΟΥ». Υπεύθυνος γιατρός του εργαστηρίου 
είναι η Αναστασιάδου Κ. και υπεύθυνος ακτινοφυσικός ο 
Χατζηίωάννου Κων/νος. 

Θεσσαλονίκη, 8 Οκτωβρίου 1998 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
Αριθ. 15830 (11) 

Συγκρότηση τριμελούς επιτροπής στο Ν. Ροδόπης για 
την εφαρμογή του Ν. 2520/97 «Μέτρα για τους νέους 
αγρότες». 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις" του Π.Δ. 30/2.2.96 «Κώδικας 
Νομαρχιακής Αυτοδιοίκησης». 

2. Τον Εσωτερικό Οργανισμό Οργάνωσης και Λειτουρ¬ 
γίας του Νομ/κού Διαμερίσματος Ροδόπης που εγκρίθη- 
κε με την αριθμ. 1307/31.3.95 απόφαση του Γ. Γραμματέα 
Π.Α.Μ.Θ. και δημοσιεύθηκε στο ΦΕΚ 393/Β/11.5.95. 

3. Την με αριθμ. 16/97 απόφαση του Νομαρχιακού 
Συμβουλίου Ροδόπης, που μεταβιβάζει στο Νομάρχη αρ¬ 
μοδιότητες του Νομαρχιακού Συμβουλίου που αφορούν 
συγκρότηση συλλογικών οργάνων. 

4. Την αριθμ. 337410/10.7.98 Κ.Υ.Α. «Λεπτομέρειες ε¬ 
φαρμογής του Ν. 2520/97». 

5. Το αριθμ. 15936/9.10.98 έγγραφο της Δ.Ο.Υ. 
Κομοτηνής. 

6. Το αριθμ. 3435/8.10.98 έγγραφο της ΕΑΣ Ν. 
Ροδόπης, αποφασίζουμε: 

Συγκροτούμε τριμελή επιτροπή αποτελούμενη από 
τους: 

1. Τριανταφύλλου Αικατερίνη, γεωπόνο του Γραφείου 
ΟΔΓΕ της Δ/νσης Αγροτικής Ανάπτυξης Ν. Ροδόπης, ως 
πρόεδρο της επιτροπής, με αναπληρωτή της τον 
Χατζόπουλο Γ εώργιο, γεωπόνο του Γ ραφείου ΟΔΓΕ της ί¬ 
διας υπηρεσίας. 

2. Μιχαηλίδη Γεώργιο, μόνιμο υπάλληλο της Δ.Ο.Υ. 
Κομοτηνής, με αναπληρωτή του την Γερασίμου Σοφία, 
μόνιμο υπάλληλο της ίδιας υπηρεσίας. 

3. Μαρουφίδη Δαμιανό, εκπρόσωπο της Ένωσης 
Αγροτικών Συν/σμών Ροδόπης με αναπληρωτή του τον 
Σκοπιανό Νικόλαο, εκπρόσωπο της ίδιας Συνεταιριστικής 
Οργάνωσης. 

Γραμματέας της επιτροπής ορίζεται ο Ευφραιμίδης 
Ιωάννης, Τεχνολόγος Γεωπονίας, μόνιμος υπάλληλος της 
Δ/νσης Αγροτ. Ανάπτυξης Ν. Ροδόπης, με αναπληρωτή 
του τον Παχούμη Χρήστο, Τεχνολόγο Γ εωπονίας, μόνιμο 
υπάλληλο της ίδιας υπηρεσίας. 


Έργο της παραπάνω επιτροπής θα είναι η εξέταση των 
αιτήσεων των ενδιαφερομένων, για την απόδειξη της ι¬ 
διότητας αυτών ως αγροτών, νέων αγροτών, νεοεισερχο- 
μένων στον αγροτικό τομέα και εργατών γης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 13 Οκτωβρίου 1998 

Ο Νομάρχης 
Σ. ΣΤΑΥΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στη 2108/13.2.98 απόφαση του Γενικού Γραμματέα 
Περιφέρειας Θεσσαλίας που δημοσιεύθηκε στο ΦΕΚ 
279/20.3.98/τ.Β' διορθώνεται στο άρθρο 4 το εσφαλμένο 
«Το Νομικό Πρόσωπο με την επωνυμία Σχολική Επιτροπή 
Γενικού Λυκείου διοικείται από Ιίμελές Διοικητικό 
Συμβούλιο» στο ορθό «Το Νομικό Πρόσωπο με την επω¬ 
νυμία Σχολική Επιτροπή Γενικού Λυκείου διοικείται από 
7μελές Διοικητικό Συμβούλιο...». 

(Από την Περιφ. Θεσσαλίας) 

-♦- 

(13) 

α) Στη Φ.124/2/Β2/482/8.5.98 υπουργική απόφαση που 
δημοσιεύθηκε στο ΦΕΚ 518/τ.Β'/28.5.98 αντί του εσφαλ¬ 
μένου: «Γ ιατο σκοπό αυτό χορηγούμε και άδεια απουσίας 
δύο (2) ημερών την εβδομάδα από 1.8.97 έως 23.11.97», 
τίθεται το σωστό: «Για το σκοπό αυτό χορηγούμε και ά¬ 
δεια απουσίαςτριών (3) ημερώντην εβδομάδα από 1.8.97 
έως 23.11.97 κατά τα λοιπά ισχύει η αριθμ. 
Φ.124/2/Β2/482/8.5.98 Υ.Α. (ΦΕΚ 518/Τ.Β728.5.98)». 

β) Στη Φ. 124/6/Β2/5729π.ε./8.98 υπουργική απόφαση 
που δημοσιεύθηκε στο ΦΕΚ518/τ.Β'/28.5.98 αντί του ε¬ 
σφαλμένου: «...να κατέχει και τη θέση του Προέδρου του 
Δ.Σ. και του Γ ενικού Διευθυντή στην Εταιρεία Βιομηχα¬ 
νικής Έρευνας και Τεχνολογίας Ανάπτυξης Βιομηχανίες 
Τροφίμων (ΕΤΑΤΑΕ) από 7.10.97 έως 23.11.97» τίθεται το 
σωστό: «...να κατέχει και τη θέση του Προέδρου του Δ.Σ. 
και του Γενικού Διευθυντή στην Εταιρεία Βιομηχανικής 
Έρευνας και Τεχνολογικής Ανάπτυξης Βιομηχανίας 
Τροφίμων (Ε.Τ.Α.Τ. Α.Ε.) από 7.10.97 έως 23.11.97». 

Κατά τα λοιπά ισχύει η αριθμ. Φ.124/6/Β2/5729 
π.ε./8.5.98 Υ.Α. (ΦΕΚ 518/τ.Β'/28.5.98). 

(ΑπότοΥΠΕΠΘ) 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







